 ሓደ ከም ውጽኢት ናይቲ ዶባዊ ኲናት እቲ ዚሰዓበ ኩነተ ኣይ ኲናት ኣይ ሰላም ኢዩ ከም ሓቂ እቲ ሽግር ኣብ መንጎ ኤርትራን ኢትዮጵያን ኣይነበረን ኣብ መንጎ ህወሓትን ህግደፍን ኢዩ እቲ ናይ ዶብ ግጭት ባድመን ከባቢኣን ዝበሃል ክሳብ 1997 ብደረጃ መንግስታት ኣካቲዑ ዘይፈልጥ ልኡላዊ መሬት ኤርትራ ዝነበረ ኢዩ ኣብ 1997 ኣብቲ ክሊ ናይ ዓባይ ትግራይ ኣብ ካርታ ኣእቲኻ ደሓር ኣብ መሬት ሓድሽ ሓቅታት ንምፍጣር ዝተገብረ ፈተነታት ኢዩ እቲ ፈተነታ ብግቡእ ብሰላማዊ መንገዲ ብልዝብ ክፍታሕ ስለዘይተኻእለ ናብ ዘየድሊ ኣዕናዊ ኲናት ተበጺሑ ስለዚ እቲ ንኤርትራ ንምንጻልን ንምድኻምን ዝመጽእ ዕላማ ካብዚ ዝብገስ ኢዩ ንኤርትራ ብቁጠባ ብወተሃደራዊ ሓይሊ ኣዳኺምካ ምናባት ኣብ መወዳእታ ንምጉባጣ ኢዩ ኣብ ዝተፈላለየ ኣጋጣሚታት ብዝተፈላለዩ መራሕቲ ናይ ህወሃት ዝግለጽ ዝነበረ ሕልምታት ከም መቐጽልታዩ እዚ ብወገንቲ ኣብ ኢትዮጵያ ዝነበረ ስርዓት ክኸዉን ከሎ ብወገን ኣህጉራዊ ኮም ከኣ ምስ ኤርትራ ዘሰሓሕብ ጉዳያት ነይርዎ ድሕሪቲ ናይ ዶብ ኲናት ኣብ ኣብ 2000-2001 ኣብ ዉሽጢቲ ታሪኻዊ መሪሕነት ናይ ህዝባዊ ግንባር ምፍልላይ መጺኡ ቅድም ቀዳድም እቲ ኲናት ኣይመድለየን ነይሩ ካብ ተኣትወ ድማ ኣብ ኣትሓሕዛ ኣብ ኣከያይዳ ናይቲ ኲናት ንርእሱ ጉድለታት ነይሩ ገምጋም ክንገብር ኣሎና ዝብል ሕቶታት መጽዩ ነቲ ሕቶታት ብግቡእ ኣብ ክንዲ ምፍታሕ ማእሰርቲ ናይቶም ተቓወምቲ ወይ ዝተፈልየየ ርእይቶታት ዘቕረቡ ላዕለዎት ሰብ መዚ መራሕቲ ናይ ህግሓኤ ዝነበሩን ኣብቲ መንግስቲውን ሚኒስተራት ጀነራላት ዝነበሩ ሰዒቡ ብዘይካዚ ናይ ብሕቲ ጋዜጣታት ምዕጻው ቅዋም ዘይምትግባር እቶም ሰባት ብዘይ ክሲ ብዘይ ግቡእ ተኣሲሮም ከብቅዑ ተኸሲሶም ቤት ፍርዲ ኣይቀርቡ ወይ ኣይተፈትሑ እዚ ኹሉ ነቲ ኣህጉራዊ ኮም ምስ ኤርትራ ብዙሕ የሰሓሕቦ ነይሩ ስለዚ እቲ ዉሽጣዊ ድኻማት ናይ ኤርትራ ንገዛእ ርእሱ ኣበርክቶ ገይሩ ኢዩ ብሓጺሩ ሓደ በቲ ኣብ ኢትዮጵያ ዝነበረ ስርዓት ዝፍጸም ዝነበረ ሽርሕታት ካልኣይ ዉሽጣዊ ድኻም ሳላሳይ ከኣ ሕጽረታት ናይ ዲፕሎማስያዊ ኣሰራሓ ናይ ኤርትራ እዞም ስለስተ ረቛሒታት ንኤርትራ ፍጹም ከም ትንጸል ገይሮም እታ ነቲ ጕዳይ ከተጻሪ ዚቘመት መርማሪት ጉጅለ ሶማልያ ኤርትራ ንኣርባዕተ ተኸታታሊ ዓመታት ብዛዕባቲ ኤርትራ ተኸሲሳትሉ ዚነበረት ጕዳይ ኣብ ባይታ ጭብጢ ከም ዘይረኸበት እኳ እንተገለጸት እቲ እገዳ ግና ክሳብ ሕጂ ከም ዝቕጽልዩ ተጌሩ ስለምንታይዩ ከምኡ ኮይኑ? 